**ΔΙΑΔΙΚΑΣΙΑ ΔΙΕΞΑΓΩΓΗΣ ΕΞΕΤΑΣΕΩΝ**

Την ευθύνη της εξεταστικής διαδικασίας (κόλλες και έντυπα, μετακίνηση των φοιτητών στις αίθουσες και κατανομή των επιτηρητών) την έχει ο **επόπτης**.

**Επιτηρητές, εισηγητές και εξεταζόμενοι φοιτητές–τριες** υποχρεούνται να παραβρίσκονται 15 λεπτά πριν την έναρξη κάθε εξέτασης έξω από την είσοδο του Κ6. Μετά τη διανομή των θεμάτων **δε θα γίνουν δεκτοί** οι αργοπορημένοι φοιτητές-τριες για συμμετοχή στις εξετάσεις.

Οι **φοιτητές – τριες που έχουν δικαίωμα να εξεταστούν προφορικά** θα πρέπει να ενημερώνουν σχετικά τον επόπτη, κατά την εκκίνηση της διαδικασίας, και να προσέρχονται στην αίθουσα Κ11.126.

Οι **εισηγητές** οφείλουν να προσέλθουν με εκτυπωμένες τέσσερεις (4) ομάδες θεμάτων για όλα τα μαθήματα, πλην της εμβόλιμης εξεταστικής (όπου επαρκούν μονά θέματα).

Από το σημείο συνάντησης οι **επιτηρητές** θα παραλαμβάνουν τα κλειδιά των αιθουσών και τα σχετικά έντυπα της εξεταστικής και θα συνοδεύουν τους φοιτητές –τριες στις αίθουσες που θα ορίζει ο επόπτης.

Οι βεβαιώσεις συμμετοχής στις εξετάσεις θα διαμοιραστούν, σε όσους το αιτηθούν, ταυτόχρονα με τη διαδικασία θεμάτων και θα υπογράφονται κατά τη διάρκεια της εξεταστικής διαδικασίας από τον **επόπτη** και τους παρόντες **επιτηρητές**.

Η αποχώρηση των φοιτητών-τριών θα μπορεί να γίνεται 20΄ μετά από την ώρα παράδοσης των θεμάτων.

Στο τέλος της εξέτασης οι επιτηρητές συλλέγουν τις κόλλες των εξετάσεων και τα σχετικά έντυπα, και τα παραδίδουν μαζί με τα κλειδιά στον επόπτη που θα βρίσκεται στην Κ6.032. Εκεί υπογράφουν στο παρουσιολόγιο τους. Ο επόπτης παραδίδει με απόδειξη τα γραπτά στον εισηγητή. Ακολούθως, ξεκινάει η διαδικασία για το επόμενο μάθημα, όπως έχει προαναφερθεί.